open-index/open-wikipedia-markdown huggingface dataset:
Tracy Chevalier

**Tracy Chevalier** (født 19. oktober 1962 i Washington, DC) er en amerikansk romanforfatter, bosatt i London.

Hun er utdannet ved Oberlin College i Ohio og University of East Anglia i Norwich.

Hennes første roman, *The Virgin Blue*, ble utgitt i 1997, men hun er mest berømt for *Girl with a pearl earring* (*[[Pike med perleøredobb (bok)|Pike med perleøredobb]]*) som kom ut i 1999. Denne romanen er inspirert av den nederlandske maleren Johannes Vermeers berømte maleri *[[Pike med perleøredobb]]*, og filmen *[[Pike med perleøredobb (film)|Pike med perleøredobb]]* fra 2003 er basert på denne romanen. I *Uskyld* (2007) er William Blake en viktig skikkelse. Romanen *Remarkable Creatures* er basert på livet til Mary Anning.

## Bibliografi
* *The Virgin Blue* (1997)
* *Girl with a pearl earring* (1999) – Utgitt på norsk som *Pike med perleøredobb*
* *Falling angels* (2001) – Utgitt på norsk som *Englefall*
* *The Lady and the Unicorn* (2003) – Utgitt på norsk som *Damen og enhjørningen*
* *Burning bright* (2007) – Utgitt på norsk som *Uskyld*
* *Remarkable Creatures* (2009)
* *The last runaway* (2013) – Utgitt på norsk som *Den siste rømling*

## Referanser


## Eksterne lenker
* 
* 
* 
*
Fana prosti

**Fana prosti** er et prosti i Bjørgvin bispedømme i Den norske kirke tilsluttet Bergen kirkelige fellesråd. Prosten har sete i Fana i Bergen.

Prostiet omfatter nå menigheter i bydelene Fana og Ytrebygda i Bergen og i kommunene Austevoll og Bjørnafjorden sør for Bergen.
						
## [[Kirkesogn|Sogn]] og [[kirke]]r i Fana prosti
* Bergen
** Fana (prostikirke)
** Ytrebygda
** Birkeland
** Skjold
** Søreide
* Austevoll
** Austevoll
** Bekkjarvik
** Hundvåkøy
** Stolmen
** Storekalsøy
* Bjørnafjorden
** Fusa
** Hålandsdal
** Strandvik
** Sundvor
** Sævareid
** Nore Neset
** Os

## Historikk

Fana prosti ble opprettet ved delingen av Midhordland prosti 1. august 1989, og da Midhordland prosti opphørte som egen kirkelig enhet i 2014, ble også Os og Austevoll sogn overført til prostiet. Da Os og Fusa ble slått sammen til nye Bjørnafjorden kommune, ble også Fusa sogn lagt til prostiet.

## Prestegjeld

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Referanser


## Eksterne lenker
* Prosti, fellesråd og sokn i Bjørgvin – frå 1. januar 2020
* Fana prosti  på Kirken.no
Bergen domprosti

**Bergen domprosti** er et prosti i Bjørgvin bispedømme i Den norske kirke tilsluttet Bergen kirkelige fellesråd. Ettersom prostiet er tilknyttet Bergen domkirke, er det ledet av en domprost.		
						
Prostiet er inndelt i sogn, og alle disse ligger i Bergen kommune, i bydelene Bergenhus, Laksevåg og Årstad.

Domprost er fra mars 2019 Gudmund Waaler..

## [[Kirkesogn|Sogn]] og [[kirke]]r i Bergen domprosti
*([[Bergen kommune]])*
* Bergen domsogn
** Bergen domkirke
** Korskirken
** Mariakirken
** Nykirken
** Johanneskirken
* Laksevåg sogn
** Laksevåg kirke
* Loddefjord sogn
** Loddefjord kirke
* Nygård sogn
** Nygård kirke
* Olsvik sogn
** Olsvik kirke
* Sandviken sogn
** Sandvikskirken

## Historikk
Bergen domprosti ble opprettet ved kgl.res. av 4. mai 1819:

Bergen domprosti ble fra 1. august 1989 delt i fire prostier, Arna og Åsane prosti, Fana prosti og Laksevåg prosti, mens de øvrige menigheter skulle bestå i Domprostiet.

## Se også
*Liste over kirker i Norge etter kommune		
*Den norske kirkes nettside

## Referanser

## Eksterne lenker
* Prosti, fellesråd og sokn i Bjørgvin – frå 1. januar 2020
* Bergen byleksikon på nett, om Bergen domprosti
* Bergen domprosti  på Kirken.no
Jomfru Marias opptagelse i himmelen

**Jomfru Marias opptagelse i himmelen**, latin *Assumptio Beatae Mariae Virginis*, også kalt **jomfru Marias himmelfart**. 

Ifølge en tidlig katolsk, ortodoks, orientalsk-ortodoks og delvis anglikansk oppfattelse ble jomfru Maria tatt opp til himmelen med kropp og sjel. Dette blir feiret på samme dag både i øst- og vestkirken, nemlig 15. august, men det ble katolsk dogme først i 1950, da pave Pius XII uttalte seg *[[ex cathedra]]* i sammenheng med den apostoliske konstitusjonen *Munificentissimus Deus*. I den ortodokse kirken kalles høytiden «Guds Mors innsovning».

Den 15. august var i katolsk tid også en viktig merkedag i Norden, og dagen er symbolisert med et innrammet kors på primstaven. På denne dagen ba folk til jomfru Maria om at det ikke skulle bli uår. Dagen kaltes «Maria himmelfart» eller «Marimesse».

Den teologiske oppfattelsen av Marias himmelfart deles ikke av de fleste protestantiske kirker, men 15. august har noen steder blitt markert som Marias dødsdag.

15. august er en offentlig helligdag i en rekke land, som Kroatia, Belgia, Chile, Colombia, Ecuador, Frankrike, Hellas, Italia, Libanon, Liechtenstein, Litauen, Luxembourg, Malta, Mauritius, Monaco, Polen, Portugal, Senegal, Slovenia, Spania, Tyskland (kun Saarland og Bayern), Østerrike og deler av Sveits. Den ortodokse kirke følger juliansk kalender og feirer dagen 28. august.

## Referanser


## Se også
* Kristi himmelfart
* Ferragosto, italiensk og polsk høytidsdag 15. august

## Eksterne lenker
*
Laksevåg prosti

**Laksevåg prosti** var et tjenestedistrikt i Bjørgvin bispedømme i Den norske kirke. Prostiet ble dannet 1. august 1989 da det ble skilt ut fra Bergen domprosti. Prostiet besto av sognene Laksevåg, Fyllingsdalen, Nygård, Loddefjord, Olsvik og Sælen.

Det ble lagt ned fra 3. september 2012.
Fyllingsdalen sogn og Sælen sogn ble overført til Fana prosti og sognene Laksevåg, Nygård, Loddefjord og Olsvik gikk til Bergen domprosti.

## Sogn i Laksevåg prosti
*Laksevåg sogn med Laksevåg kirke				
*Nygård sogn med Nygård kirke				
*Fyllingsdalen sogn med Fyllingsdalen kirke
*Sælen sogn med Sælen kirke
*Loddefjord sogn med Loddefjord kirke
*Olsvik sogn med Olsvik kirke

## Se også
*Liste over kirker i Norge etter kommune

## Referanser
Ryggjehøe

**Ryggjehøe** er et fjell like sør for Glittertinden i Lom kommune i Innlandet. Det har en høyde på  meter over havet.

Berggrunnen består av ortopyroksen-gneis.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Nordhordland prosti

**Nordhordland prosti** er et tjenestedistrikt i Bjørgvin bispedømme i Den norske kirke. Det omfatter kommunene Alver, Austrheim, Fedje, Gulen, Masfjorden, Modalen og Solund.

Prosten har sete i Alversund hvor Alversund kirke er prostikirke.

Gulen og Solund ble overført til prostiet da Ytre Sogn prosti ble lagt ned i 2013 og Osterøy ble overført til Åsane prosti i 2014.		
						
Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.						
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

## [[Kirkesogn|Sogn]] og [[kirke]]r i Nordhordland prosti
*[[Alver kommune]]:*
* Alversund prostisogn
** Alversund kirke
** Knarvik kirke
* Hundvin sogn
** Hundvin kirke
* Lindås sogn
** Lindås kirke
* Lygra sogn
** Lygra kirke
* Meland sogn
** Meland kirke
* Myking sogn
** Myking kirke
* Ostereidet sogn
** Ostereidet kirke
* Radøy sogn
** Hordabø kirke
** Manger kirke
** Sæbø kirke
* Seim sogn
** Seim kirke
* Vike sogn
** Vike kirke

*[[Austrheim kommune]]:*
* Austrheim sogn
** Austrheim kirke

*[[Fedje kommune]]:*
* Fedje sogn
** Fedje kirke

*[[Gulen kommune]]:*
* Brekke sogn
** Brekke kirke
* Gulen sogn
** Gulen kirke
* Mjømna sogn
** Mjømna kirke

*[[Masfjorden kommune]]:*
* Frøyset sogn
** Frøyset kirke
* Sandnes sogn
** Sandnes kirke
* Solheim sogn
** Solheim kirke

*[[Modalen kommune]]:*
* Mo sogn

*[[Solund kommune]]:*
* Solund sogn
** Hersvik kirke
** Husøy kirke
** Solund kirke

## Historikk
Nordhordland prosti ble opprettet ved kgl.res. av 4. mai 1819:

## Prestegjeld

## Se også
*Liste over kirker i Norge etter kommune

## Referanser


## Eksterne lenker
* Prosti, fellesråd og sokn i Bjørgvin – frå 1. januar 2020
* Nordhordland prosti  på Kirken.no
Philip Clark

**Philip Corriston Clark** (født 18. september 1898 død 16. desember 1985) var en amerikansk sportsutøver som deltok i de olympiske leker 1924 i Paris.
  
Clark ble olympisk mester i rugby union under OL 1924 i Paris. Han var med på det amerikanske laget som vant rugby union. Det var kun tre lag som deltok i turneringen som ble avviklet i perioden 1. til 17. mai 1924. Det amerikanske laget vant begge sine kamper, de beseiret Romania med 39-0 og de slo Frankrike med 17-3. 

## OL-medaljer
* 1924  Paris -  **Gull** i rugby union  USA

## Eksterne lenker
*
Snøholstinden

**Snøholstinden** (også kalt *Snøholtinden*, *Snøhøltinden* og *Sjogholstind*) er et fjell i Vang i Innlandet. Det har en høyde på 2&nbsp;141,3 meter over havet.

Snøholstinden er relativt frittstående, med et vidt skar i nord mot Mjølkedalstinden og Store Rauddalseggje. Sett fra sør virker den vid og kuppelformet, men fra nord er den mer som en høyreist tind.

Førstebestiger var Johan Nicolay Hertzberg i 1873.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser




## Litteratur
* Morten og Julia Helgesen: *Norges fjelltopper over 2000 m*, 2009. ISBN 978-82-997013-5-8

## Eksterne lenker
* Beskrivelse av Snøholstinden på fjelltopper.no
Tjønnholsoksle

**Tjønnholsoksle** eller **Tjørnholsoksle** er et fjell mellom Gjende og Leirungsdalen i Vågå kommune i Innlandet. Det har en høyde på  meter over havet. Fjellet ligger like sør for det større Tjønnholstinden.

Berggrunnen består av ortopyroksen-gneis.

## Se også
* Liste over Norges høyeste fjell

## Fotnoter



## Referanser




## Litteratur
*
Midhordland prosti

**Midhordland prosti** var et prosti i Hordaland, tilhørende Bjørgvin bispedømme i Den norske kirke, hvilket eksisterende fra 26. mars 1856 til 1. mars 2014.

## Sogn i Midhordland prosti
Prostiet var inndelt i følgende sogn:
				
*I Os kommune				
**Os sogn
			
*I Fusa kommune
**Fusa sogn

*I Samnanger kommune
**Samnanger sogn

*I Austevoll kommune
**Austevoll sogn

## Historikk

Ved kgl.res. av 26. mars 1856 ble det bestemt at det vidløftige Nordhordland prosti skulle deles i to, ved at det opprinnelige prostiet skulle bestå de nordlige prestegjeldene Haus, Hammer, Hosanger, Lindaas og Manger, mens det nye *Midthordland prosti* ble tilført de sydlige prestegjeldene Tysnes, Os, Fuse, Fane, Sund og Fjell prestegjeld, med prostidelingen gjeldende fra 1. januar 1857.

Vesthordland prosti ble opprettet 15. oktober 1999, ved delingen av det store og upraktiske Midhordland prosti, og det nye prostiet fikk menighetene i Askøy, Fjell, Sund og Øygarden prestegjeld, mens Austevoll, Os, Fusa, Kvam og Samnanger prestegjeld forble i Midhordland. Det reduserte Midhordland prosti besto således av kirkesognene beliggende i kommunene Austevoll, Fusa, Os og Samnanger. Prostiet opphørte 1. mars 2014 og sognene ble overført til tilstøtende prostier, respektive gikk Os og Austevoll til Fana prosti, mens Fusa og Samnanger inngikk i Hardanger og Voss prosti.

## Prestegjeld

De opprinnelige prestegjeld fra 1857, med senere delinger:
* Tysnes
* Fuse
* Os
** Samnanger *(18. februar 1949)*
* Sund
** Austevoll *(1. januar 1910)*
* Fjeld
** Askøy *(13. april 1871)*
** Laksevåg *(1. juli 1915)*
* Fane

## Referanser
Mjølkedalstinden

**Mjølkedalstinden** er et fjell sør for Rauddalen i Luster kommune i Sogn og Fjordane. Det har en høyde på 2&nbsp;129 meter over havet. Bestiges enkelt fra ryggen fra Nord-vest.

Berggrunnen består av ortopyroksen-gneis.

## Se også
*Liste over Norges høyeste fjell
*Liste over fjell i Skandinavia

## Fotnoter



## Referanser




## Eksterne lenker
* Peakbook, turbeskrivelser og bilder
Jodhpur (distrikt)

**Jodhpur** (hindi: जोधपुर) er et distrikt i den indiske delstaten Rajasthan. Distriktets hovedstad er Jodhpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 34,30 % av befolkningen.

Barn i alderen 0 til 6 år utgjorde 16,09 % i 2011 mot 19,31 % i 2001. Antallet jenter i den alderen per tusen gutter er 890 i 2011 mot 920 i 2001. 

## Referanser


## Eksterne lenker
*
Zienia Merton

**Zienia Merton** (1945–2018) var en britisk skuespillerinne kjent fra flere britiske TV-serier.

Mertons mor var burmesisk danserinne mens faren var britisk-fransk. Hun vokste opp i Singapore, Borneo, Portugal og England.

Hun filmdebuterte i en birolle i den relativt ukjente britiske sciencefictionfilmen *Masters of Venus* fra 1962. I 1964 spilte hun rollen som Ping-Cho i syv episoder av den britiske sciencefiction- og kult-serien *[[Doctor Who]]*, og i 1975–1977 som Sandra Benes i den britiske sciencefictionserien **. Sistnevnte serie medførte en viss internasjonal anerkjennelse. Hun har utover dette hatt gjesteroller i en rekke britiske serier, deriblant *[[Helgenen 1978|Helgenen]]* (*Return of the Saint*) (1979), *[[Bergerac (TV-serie)|Bergerac]]* (1983), *[[Dempsey & Makepeace]]* (1985), *[[Lovejoy]]* (1986), *[[Crime Traveller]]* (1997) og såpeserien *[[Østkantfolk]]* (1998 & 2003). I 2008 hadde hun noen opptredener i den britiske såpeserien *[[Coronation Street]]*, samt dramaserien *[[Wire in the Blood]]*. Hun hadde også en sentral birolle i den norske komedien *[[Kosmetikkrevolusjonen]]* (1977).

I 2005 utgav hun selvbiografien *Anecdotes & Armadillos*.

## Referanser


## Eksterne lenker
*
West Island

**West Island** er hovedstaden på Kokosøyene og har en befolkning på omtrent 120 mennesker. Det er den minst befolkede av de to bebodde øyene i øygruppen (den andre er Home Island). Den var del av en større plantasje, og under andre verdenskrig lå det en flystripe her. I tillegg til alle de offentlige bygningene er det en butikk, en flyplass og innkvartering for turister her.
Youth Novels

***Youth Novels*** (utgitt 2008) er debutalbumet til den svenske sangeren Lykke Li. Tittelen er inspirert av Dannelsesroman-sjangeren i litteraturen.

## Sporliste
# «Melodies & Desires» (3:52)
# «Dance, Dance, Dance» (3:41)
# «I'm Good, I'm Gone» (3:09)
# «Let It Fall» (2:42)
# «My Love» (4:36)
# «Tonight» (4:14)
# «Little Bit» (4:33)
# «Hanging High» (4:07)
# «This Trumpet in My Head» (2:36)
# «Complaint Department» (4:32)
# «Breaking It Up» (3:41)
# «Everybody But Me» (3:18)
# «Time Flies» (3:21)
# «Window Blues» (3:59)

## Eksterne lenker
* ''Youth Novels'' hos Allmusic
* ''Youth Novels'' review on BBC Music
* ''Youth Novels'' hos Discogs
* ''Youth Novels'' hos Last.fm
Caesar Mannelli

**Caesar J. Mannelli** (født 7. juli 1897, død 3. mai 1936) var en amerikansk sportsutøver som deltok i de olympiske leker 1924 i Paris.

Mannelli ble olympisk mester i rugby union under OL 1924 i Paris. Han var med på det amerikanske laget som vant rugby union. Det var kun tre lag som deltok i turneringen som ble avviklet i perioden 1. til 17. mai 1924. Det amerikanske laget vant begge sine kamper, de beseiret Romania med 39-0 og de slo Frankrike med 17-3. 

## OL-medaljer
* 1924  Paris -  **Gull** i rugby union  USA

## Eksterne lenker
*
Norman Slater

**Norman Bernard Slater** (født 23. januar 1894, død 1. mars 1979) var en amerikansk sportsutøver som deltok i De olympiske leker i 1924 i Paris.

Slater ble olympisk mester i rugby union under OL i 1924 i Paris. Han spilte på det amerikanske laget. Bare tre lag deltok i turneringen som ble avviklet i perioden 1. til 17. mai 1924. Amerikanerne vant begge sine kamper, Romania tapte 39–0 og Frankrike 17–3.

## OL-medaljer
* 1924  Paris -  **Gull** i rugby union  USA

## Eksterne lenker
*
Nethuns

**Nethuns** er i etruskisk mytologi guden for brønner, senere utvidet til å omfatte alt som har med vann å gjøre, også havet. Den etruskiske oppfattelsen av guddommen påvirket den romerske guddommen Neptun. Det er antatt at navnet Nethuns er språklig beslektet med den keltiske guden Nechtan. Antagelig kan det knyttes en forbindelse til de persisiske og vediske gudene som delte navnet Apam Napat. Alle disse er basert på det før-indoeuropeiske ordet **népōts*, «nevø», «barnebarn».

Nethuns er nevnt ved navn på *[[Piacenza-leveren]]*, en bronsemodell fra 3. århundre f.Kr. av en saus lever som ble benyttet i religiøse ritualer, som Neθ., en forkortelse for hans fulle navn. Som den guden som beskyttet Vetulonia ble hans profil avbildet på en mynt, kledd med en *ketos* (sjøuhyre) på hodet, ca. 215-211 f.Kr.; han er fulgt av sin trefork mellom to delfiner.

På et etruskisk bronsespeil som i dag er i Museo Gregoriano, Vatikanmuseene, er navnet NETHUNS inngravert.

## Referanser
Ringstindane

** Ringstindane** er en tinderekke i fjellmassivet Hurrungane i Luster og Årdal kommune i Sogn og Fjordane. Store Ringstind er den høyeste med en høyde på  meter over havet.

Andre tinder på fjellet er Midtre Ringstind () og Austre Ringstind (). 

## Se også
* Liste over Norges høyeste fjell
* Liste over fjell i Skandinavia

## Referanser
Bergen tingrett

**Bergen tingrett** var en tidligere tingrett som ble slått sammen med Hardanger tingrett til Hordaland tingrett.

Den var landets største fullfaglige førsteinstansdomstol, holdt til i Bergen tinghus og hørte under Gulating lagdømme.

Fra 2017 dekket tingretten Bergen kommune samt tidligere Nordhordland tingrett, dvs. kommunene i Hordaland fra Austevoll i syd og nordover samt Gulen kommune i Sogn og Fjordane.

Før sommeren 2016 ble Arne Henriksen (52) utnevnt i statsråd til sorenskriver for den nye domstolen. Han kommer fra stillingen som lagmann/avdelingsleder i Gulating lagmannsrett. Tingretten er delt i fire avdelinger med avdelingsledere.

Det som inntil 2016 var Bergen tingrett, var tidligere delt i Bergen tingrett og Bergen byfogdembete. Tingretten behandlet sivile- og straffesaker mens byfogden behandlet blant annet midlertidig sikringer, konkurs, gjeldsordning, felleseie- og dødsboskifter og tvangssaker. I 2006 ble domstolene slått sammen, og alle sakstypene ble samlet i Bergen tingrett.

## Se også
* Bergen tinghus

## Referanser


## Eksterne lenker
* Bergen Byleksikon på nett, om Bergen tinghus
* Bergen Byleksikon på nett, om Bergen tinghus, det gamle
* Bergen Byleksikon på nett, om Tinghuskvartalet
* Bergen tingrett
Woldemar Hägglund

**Woldemar Hägglund** (født 10. august 1893, død 12. februar 1963) var en finsk generalløytnant.

Hägglund sluttet seg til Jägarrörelsen i 1915 og deltok i den finske borgerkrigen i 1918. Fra 1934-1939 var han sjef for 2. divisjon. Under vinterkrigen ledet han IV. armékorps og under fortsettelseskrigen VII. armékorps.

## Referanser
Pali (distrikt)

**Pali** (hindi: पाली ज़िला) er et distrikt i den indiske delstaten Rajasthan. Distriktets hovedstad er Pali. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 22,56 % av befolkningen.

Barn i alderen 0 til 6 år utgjorde 14,37 % i 2011 mot 18,56 % i 2001. Antallet jenter i den alderen per tusen gutter er 895 i 2011 mot 925 i 2001. 

## Referanser


## Eksterne lenker
*
Ragusa

**Ragusa** er navnet på 

*Provinsen Ragusa på Sicilia i Italia
*Ragusa (Italia), hovedstaden i provinsen Ragusa
*Ragusa (Kroatia), det gamle navnet på dagens Dubrovnik
Lindbergtinden

**Lindbergtinden** er et fjell i Lom kommune i Innlandet. Det har en høyde på  meter over havet.

## Se også
* Liste over Norges høyeste fjell

## Referanser
Oh Laura

**Oh Laura** er en svensk musikkgruppe fra Stockholm, i sjangeren country og pop.

## Gjennombruddet
Oh Laura ble dannet i 2004 men fikk ikke sitt gjennombrudd før 2007 med låten «Release Me» 
som var med i en TV-reklame for Saab. Låten tok førsteplassen i Trackslistan 13. mai 2007. Remixen ble også populær på nattklubber og Oh Laura ble kjent.

## Bandmedlemmer
*Frida Öhrn &ndash; vokalist
*Jocke Olovsson &ndash; gitar
*Jörgen Kjellgren &ndash; gitar
*Rikard Lidhamn &ndash; bass 
*Magnus Olsson &ndash; trommer

## Diskografi
### Studioalbum
**[[A Song Inside My Head, A Demon In My Bed]]* (2007)

### Singler
**[[Release Me (Oh Laura)|Release Me]]* (2007)
**It Ain't Enough* (2007)
**The Mess You Left Behind* (2008)

### Priser
*2008: P3 Guld for årets låt, «Release Me».
*23. august 2008: Förstapris «Bursztynowy Słowik» i Sopot Festival Polen

## Eksterne lenker
* 
*
Republikken Ragusa

**Republikken Ragusa** var i middelalderen den eneste bystaten i det østlige Adriaterhavet som kunne konkurrere med Venezia som handelsby.

Ragusa er et gammelt navn på dagens Dubrovnik i Kroatia. Ragusa ble særlig brukt av italienerne som navn på byen.

## Referanser
Whiteman Air Force Base

**Whiteman Air Force Base** (eller **Whiteman AFB**) er en flystasjon for United States Air Force (USAF). Den befinner seg i Johnson County i Missouri, nær byen Knob Noster. Der er Northrop B-2-Stealthbombere fra 509th Bomb Wing stasjonert.

## Historie

Basen ble etablert den 6. august 1942 av det amerikanske flyvåpenet som **Sedalia Glider Base** for å trene piloter av Waco CG-49 glideflyet. I desember 1947 ble den tatt ut av drift.

I 1951, etter utbruddet av Koreakrigen, ble basen gjenåpnet, og i oktober 1952 ble basen overført til den 340. bombevingen til Strategic Air Command. Forbedringer av rullebanen ble gjort, og det ble gjort forberedelser for å imøtekomme B-47 Stratojet- og KC-97 Stratofreighter-flyene. Den første B-47 landet i mars 1954. Den 3. desember 1955 ble basen omdøpt til** Whiteman Air Force Base**, til minne om løytnant George A. Whiteman (1919–1941), en pilot fra United States Army Air Corps fra Missouri som ble drept i angrepet på Pearl Harbor i 1941.

I 1963 ble Whiteman Air Force Base omgjort fra en bombebase til en base for interkontinentale ballistiske missiler (LGM-30 Minuteman), og den 351. strategiske missilvingen ble opprettet den 1. februar samme år, og den 1. september flyttet restene av den 340. bombevingen til Bergstrom Air Force Base i Texas. På 1980-tallet var basen den første som hadde mannskaper med kun kvinner og med begge kjønn, i robotsiloene.

På toppmøtet i Reykjavik i 1986 mellom USAs president Ronald Reagan og Sovjetunionens generalsekretær Mikhail Gorbatsjov ble de to lederne enige om å implementere en reduksjon i sine respektive atomstyrker gjennom to traktater: INF-avtalen og START I. Effekten av disse to avtalene var at missilene som var plassert ved Whiteman til slutt ville bli avviklet, noe som gjorde basens fremtid usikker.

I 1987 ble det annonsert at USAFs bombefly, B-2 Spirit, ville være stasjonert på basen, og den 17. desember 1993 landet det første flyet. Fra 31. juli 1995 ble den 351. missilvingen og dens tre skvadroner med missilstyrker ved basen avviklet.

Den 509. bombevingen, en del av det åttende luftforsvar (8 AF) og Air Force Global Strike Command (AFGSC), er basens vertsenhet. Noen av B-2-flyene flys av 110th Bomb Squadron i 131st Bomb Wing i Missouri Air National Guard. 131st Bomb Wing er den eneste enheten i United States Air National Guard som er sertifisert til å utføre atomvåpenoperasjoner.

Blant andre luftforsvarsenheter ved Whiteman Air Force Base er 20th Attack Squadron (en del av Air Combat Command), som opererer MQ-9 Reaper droner, og reserveenheten 303rd Fighter Squadron, som flyr A-10 Thunderbolt II. Whiteman er også hjemsted for en bataljon i Missouri Army National Guard, som flyr AH-64 Apache kamphelikopter, og den amerikanske marines Coastal Riverine Squadron 11.

Northrop B-2-Stealthbombere ble også basert hit. I juni 2025, under Iran–Israel-krigen, ble syv B-2-bombefly sendt for å ramme Irans atomprograms viktigste installasjoner. De fullførte etter plan, og vendte tilbake fra dette usedvanlig lange angrepstoktet. Amerikanerne kalte angrepet *[[Operation Midnight Hammer]]*.

## Referanser
Hjalmar Siilasvuo

**Hjalmar Siilasvuo** (født 18. mars 1892, død 11. januar 1947) var en finsk general, innehaver av Mannerheimkorset. Hans døpenavn var *Hjalmar Fridolf Strömberg*, men han byttet senere navn til Siilasvuo for å understreke sin tilhørighet til Finland. Siilasvuo deltok under vinterkrigen, fortsettelseskrigen og Lapplandskrigen.

Hjalmar Siilasvuo var sønn av en avisutgiver og under første verdenskrig ble han med i Jägarrörelsen, fikk militær trening i Tyskland og deltok i krigen mot Russland. Etter første verdenskrig arbeidet Siilasvuo som advokat.

Ved vinterkrigens utbrudd ble Hjalmar Siilasvuo mobilisert som oberst og ledet de finske styrkene i forsvaret av Kuhmo og det berømte slaget ved Suomussalmi. Under fortsettelseskrigen fra 1941 ledet Siilasvuo III armékorps i det nordlige Finland og hadde underlagt seg 6. SS-Gebirgs-Division «Nord», den eneste ikke-tyske general som ledet en tysk divisjon under andre verdenskrig. Sommeren 1944 ledet han styrker på det karelske nes. Da Finland sluttet fred med Sovjetunionen ledet han felttoget for å drive de tyske styrkene ut av finsk Lappland, det såkalte Lapplandskrigen.

## Referanser
Alberti undergrunnsstasjon

**Alberti undergrunnsstasjon** er en stasjon på linje A på Buenos Aires’ undergrunnsbane. Den ligger mellom stasjonene Pasco og Plaza Miserere. Det er kun mulig å gå av og på ved Alberti om man reiser i retning Primera Junta; i motsatt retning er det kun mulig å gå av og på ved Pasco.

Stasjonen ligger i bydelen Balvanera, under en av byens viktigste gater, *Avenida Rivadavia*, der den krysser gata *Alberti*. I nærheten av stasjonen ligger et av byens viktigste kjøpesentre. Gata og følgelig undergrunnsstasjonen er oppkalt etter Manuel Alberti, som var en viktig person under mairevolusjonen.

Alberti ble åpna 1. desember 1913 som del av undergrunnsbanens første strekning, som gikk fra Plaza de Mayo til Plaza Miserere. I 1997 ble stasjonen erklært for et nasjonalt historisk monument.

## Referanser
Sinuiju

**Sinuiju** (신의주시, *Sinŭiju-si*) er en by i provinsen Nord-Pyongan i Nord-Korea.

Byen er hovedstad i Nord-Pyongan.

I 2002 ble deler av byen innlemmet i Sinuiju spesiell administrativ region, som ble etablert for å eksperimentere med markedsøkonomi.

På den kinesiske siden av grensa ligger byen Dandong.

## Historie

Fra Korea ble innlemmet i det japanske keiserrike i 1910 og frem til uavhengigheten i 1945 var også japansk nasjonalspråk; da lød bynavnet (新義州) *Shingishū* på japansk. Byens betydning vokste idet man i 1910 bygde jernbanebro over elven til Kina. I 1924 ble den japanske koloniadministrasjon av området flyttet fra Ŭiju (ti kilometer unna) og hit.

Under Koreakrigen (1950–1953) ble byens hardt rammet. Ved et luftangrep den 10. november 1950 slapp 79 amerikanske B 29-bombefly 550&nbsp;tonn brannbomber over Sinŭiju. Byen ble nesten fullstendig utradert.

Etter krigen utviklet Sinŭiju seg til en industriby og et trafikknutepunkt for regionen.

## Friøkonomisk sone
I juni 2011 bestemte kinesiske og nordkoreanske myndigheter seg for å etablere en fri økonomisk sone på elveøyene Hwanggumpyong (sør for byen) og Wihwa (nord for byen) begge innenfor nordkoreanske grenser, men like ved den kinesiske grensa.

## Severdigheter
Sommerhuset Tonggunjeong tjente som utsiktspunkt for Goryeos (918-1392) militære styrker.

## Administrativ inndeling
Byen er delt inn i 49 dong (nabolag) og ni ri (landsby).

## Litteratur
* Adam Cathcart og Charles Kraus: «Peripheral Influence: The Sinŭiju Student Incident of 1945 and the Impact of Soviet Occupation in North Korea», i *Journal of Korean Studies*, Vol. 13 (2008), s.&nbsp;1-28.

## Referanser


## Eksterne lenker
*  North Korea Uncovered 
*  Kart over Pyonganprovinsene
*  Detaljert kart
*  North Korean Human Geography
A Song Inside My Head, A Demon In My Bed

***A Song Inside My Head, A Demon In My Bed*** (utgitt 2007) er debutalbumet til den svenske popgruppen Oh Laura.

## Sporliste
# «A Call to Arms» 
# «It Ain't Enough»
# «Release Me»
# «Black N' Blue»
# «Fine Line»
# «Raining in New York»
# «Out of Bounds»
# «Thunderbird Motel»
# «The Mess You Left Behind»
# «Killer on the Road»
# «Friend Like Me»

## Kilder
*
Ole-Mikal Nilsen

**Ole-Mikal Nilsen** (født 30. august 1955) er en norsk forfatter. Han har utgitt flere spenningsbøker for barn og ungdom, blant annet fem lettlestbøker som er illustrert av Jens Kristensen.

## Bibliografi
* 1995:  *Stormskarvenes hemmelighet* – ungdomsbok
* 1996:  *Ned i skjul* – ungdomsbok
* 1997:  *Svarte skygger* – ungdomsbok
* 1998:  *Alle for en* – ungdomsbok
* 2003: *Den sorte fare* – lettlestbok
* 2004:  *Det gule gjenferd * – lettlestbok
* 2005: *Døden lyser blått* – lettlestbok
* 2005: *Hvite hemmeligheter* – lettlestbok (utsendt 2006)
* 2007:  *De blodrøde bokstavene* – lettlestbok
* 2008: *Salme for en varslet død* – ungdomsroman
* 2009: *Når Katten Kommer* – ungdomsbok
* 2010: *Den Grønne Trussel* – barnebok

Alle bøkene er utgitt på Gyldendal forlag.
## Referanser
Kemijärvi

**Kemijärvi** (nordsamisk: *Giemajávri*) er Finlands nordligste by og ligger i landskapet Lappland. Kommunen er enspråklig finsk. Kemijärvi hadde .

Første kjente faste bosetning på stedet var i 1580.

Kemijärvi har jernbaneforbindelse med resten av landet via Rovaniemi. Under vinterkrigen var Kemijärvi angrepsmål for den sovjetiske 122. divisjon, men byen ble aldri inntatt.

## Referanser


## Eksterne lenker
* Kemijärvis offisielle nettsted
Qualcomm

**Qualcomm** er et selskap for mobilkommunikasjonutvikling og forskning. Det har hovedsete i San Diego i California. Det ble grunnlagt i 1985 av Irwin Jacobs og Andrew Viterbi, som noe tidligere hadde stiftet «Linkabit».

## Referanser


## Eksterne lenker
*
Plaza Miserere undergrunnsstasjon

**Plaza Miserere undergrunnsstasjon** (offisielt *Plaza de Miserere*; tidligere **Plaza Once**) er en stasjon på linje A på Buenos Aires’ undergrunnsbane. Den ligger mellom stasjonene Alberti/Pasco og Loria, og har tilknytning til Once undergrunnsstasjon på linje H.

Stasjonen ligger under krysset mellom *Avenida Rivadavia* og *Avenida Pueyrredón* under Plaza Miserere, i bydelen Balvanera. Området stasjonen ligger i er et populært handleområde, og i nærheten av stasjonen ligger blant annet Hospital Francés og stasjonen Once på jernbanen Ferrocarril Domingo Faustino Sarmiento.

Plaza Miserere var endestasjon da den første strekninga på undergrunnsbanen ble åpna 1. desember 1913, og gikk herfra til Plaza de Mayo. I 1997 ble stasjonen erklært for et nasjonalt historisk monument.

## Referanser
Øyvind Stene

**Øyvind Stene** (født 1947) er en norsk direktør. Han har hatt stillingen som direktør i Statens kartverk og Kystverket.

Stene ble utdannet sivilingeniør ved NTH i 1973.

Han begynte sin karriere i selskapet Viak og arbeidet her frem til 1984, med unntak av halvannet år som Norad-ekspert i Zambia. I 1984 ble han ansatt som direktør i Norges Sjøkartverk i en åremålsstilling på seks år, og i 1990 ble han ansatt i ny åremålsstilling som kartverksjef i Statens kartverk. I 1996 ble han partner og rådgiver hos Kjeld Rimberg & Co til han i 2000 ble direktør i Kystverket for en åremålsperiode på seks år. Der ledet han blant annet flyttingen av Kystverket fra Oslo til Ålesund. Fra 2006 til 2012 hadde han stillingen som generalsekretær i Redningsselskapet.

## Referanser
Den økonomiske og monetære union

**Den økonomiske og monetære union** (**ØMU**) (engelsk: *Economic and Monetary Union* (*EMU*)) er en økonomisk og valutamessig union i EU. Den har som mål å skape en enhetlig økonomisk politikk for hele EU. ØMU omfatter en felles valuta (euro) og har et felles system av sentralbanker. Sentralt i dette systemet er Den europeiske sentralbank.  

Samtlige medlemsland i EU er medlemmer av ØMU. Noen av medlemslandene har Innført euroen som sin nasjonale valuta. Disse landene utgjør eurosonen. 

## Historie
Det europeiske råd bekreftet i 1988 målsettingen om gradvis å skape en økonomisk union. Det nedsatte en komité under ledelse av Europakommisjonens leder, Jacques Delors. Komiteen foreslo å innføre en økonomisk union i tre faser.  

ØMU ble vedtatt som del av Maastricht-traktaten og ble siden del av Lisboa-traktaten.  

### Innføring i tre faser
ØMU ble innført i tre faser.  Den første fra 1. juli 1990 inneholdt fri bevegelighet for kapitaltransaksjoner, økt samarbeid mellom sentralbankene. fri anvendelse av ECU, euroens forløper og forbedring av den økonomiske konvergens.

Fase 2 som gjaldt fra 1. januar 1994, omfattet opprettelse av Det europeiske monetære institutt (EMI), forbud mot sentralbankenes kredittgivning til offentlig sektor, økt samordning av pengepolitikken, styrkelse av den økonomiske konvergens, prosess for å oppnå selvstendighet for de nasjonale sentralbankene og forberedelser til tredje fase.

Den tredje fase, fra 1. januar 1999, inneholdt en ugjenkallelig fastlåsing av vekslingskursene, innføring av euroen, det europeiske system av sentralbanker overtar gjennomføringen av den felles pengepolitikk, EUs interne valutakursmekanisme ERM2, settes i kraft, og endelig ble stabilitets- og vekstpakten satt i kraft.

### EU-land utenfor eurosamarbeidet
Sverige, Danmark og medlemsland i Sentral- og Øst-Europa er utenfor eurosonen. Sverige har inflasjonsmål og flytende valutakurser, og har dermed styring over hjemlig pengepolitikk gjennom landets sentralbank. Danmark er medlem av Den europeiske vekslingsmekanisme.

## Referanser


## Eksterne lenker

* Om ØMU, fra Den europeiske sentralbank (dansk)
Ragusa (Italia)

**Ragusa** er hovedstaden i Ragusa frie kommunale konsortium i regionen Sicilia i Italia.

Byen er bygd på en vid sandsteinsbakke mellom to dype daler, Cava San Leonardo og Cava Santa Domenica.

Sammen med sju andre byer i Val di Noto er Ragusa på UNESCOs verdensarvliste.

## Historie
I 1693 ble Ragusa rammet av et voldsomt jordskjelv som tok livet av omkring  innbyggere. Etter katastrofen ble byen i stor grad gjenoppbygd, og mange interessante barokkbygninger fra denne perioden finnes fortsatt i byen.

Størstedelen av befolkningen flyttet til en ny bosetning i det tidligere distriktet Patro. Den nye byen fikk navnet Ragusa Superiore (øvre Ragusa), mens den gamle byen ble kalt «Ragusa Ibla» (nedre Ragusa).

De to bydelene forble adskilt frem til 1926, da de ble slått sammen. Året etter, i 1927, ble den samlede byen provinshovedstad, på bekostning av Modica, som tidligere hadde vært hovedstad og den mest folkerike og betydningsfulle byen i regionen siden 1296.

## Referanser


## Eksterne lenker
* 
*  Ragusa hos Wonders of Sicily, bildegalleri
Nebria brevicollis

***Nebria brevicollis*** er en av billene i delgruppen (underfamilien) rovløpere (Nebriinae) i familiegruppen løpebiller.

## Utbredelse
*Nebria brevicollis* finnes i Europa, østover i Asia, til Kaukasus og Lilleasia. Finnes i Norge.

## Utseende
*Nebria brevicollis* er mellom 10&nbsp;og&nbsp;14&nbsp;millimeter lang.

## Levevis
*Nebria brevicollis* finnes på både fuktige og tørre enger og i tilknytning til skog.  Arten foretrekker gjerne lokaliteter der det er en del stein.  Larvene lever som rovdyr.

De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* Tree of Life – Rovløpere, (Nebriinae, Carabidae) engelskspråklig
* Norsk Entomologisk forening
Oriental (region)

**Oriental** var en av Marokkos regioner i perioden 1997–2015. Ved den siste folketellingen hadde den 1&nbsp;918&nbsp;094 innbyggere, og et areal på 80&nbsp;579&nbsp;km². Regionens administrative hovedstad var Oujda.

Regionen var inndelt i ett prefektur &ndash; Oujda-Angad &ndash; og fem provinser: Berkane, Figuig, Jerada, Nador og Taourirt.

## Større byer
Innbyggertall er fra siste folketelling. (2 september 2004)

*Oujda (400 738)
*Nador (126 207)
*Taourirt (80 024)
*Berkane (80 012)
*Jerada (43 916)

En annen viktig by er Figuig.
Elafitiøyene

**Elafitiøyene** er en kroatisk øygruppe i Adriaterhavet. Gruppen består av 13 øyer, av disse er 3 bebodd hele året. Øyene ligger nordvest for byen Dubrovnik og øst for Pelješachalvøya og øya Mljet. Navnet er av gresk opprinnelse, av *elafos* som betyr hjort. Øyene er først omtalt av Plinius den eldre i hans verk Naturalis Historia.

De tre største og bebodde øyene er Šipan, Lopud og Koločep. De andre øyene er Daksa, Sveti Andrija, Ruda, Mišnjak, Jakljan, Kosmeč, Goleč, Crkvine, Tajan og Olipa. 

Øya Lokrum øst for Dubrovnik regnes av noen som del av Elafitiøyene.

## Referanser


## Eksterne lenker
*
Kolingen

***Kolingen*** var en av den svenske tegneren Albert Engströms mest populære skikkelser. Han var tegnet som en lang alkoholisert boms hvis hovedinteresse var flasken, og han utviste ofte et forbløffende vidd, uteliggersnobb som han var.

Inspirasjonen til *Kolingen* og hans venn *Bobban* fikk Engström i Stockholm ved observasjon av stockholmske lasaroner.

*Kolingen* ble først og fremst foreviget i ettbilders tegninger med en replikk eller replikkveksling, men Engström skrev også noen kortere fortellinger der Kolingen var med.

## Litteratur
* *Albert Engström samlade teckningar.* 
* *Albert Engströms gubbar.* 
* *Kolingens moder och andra medmänniskor.* 
* *Känn dig själv.*
* *Kolingen – dess släkt och vänner. Ett familjealbum av Albert Engström. Presenterat av Hasse Zetterström*, Stockholm, Albert Bonniers Förlag. 1955. 
* *Kolingen, Glaskalle och andra gubbar. Roslagsberättelser samlade och redigerade av Malin Engström*, 1966.
Tetraetylbly

**Tetraetylbly** (engelsk *tetra-ethyl lead*, forkortet TEL) er en fargeløs væske med en behagelig lukt. 

Den kjemiske formelen for tetraetylbly er (C2H5)4Pb.  Tettheten er 1,65 g/cm³, og væsken har et kokepunkt ved ca. 200 °C, under delvis spalting. 

Tetraetylbly brukes ofte sammen med tetrametylbly som tilsetningsstoff til motorbrennstoffer (blybensin) for å øke oktantallet (antibankemiddel). Forbindelsen er meget giftig, og det gir opphav til blyforbindelser i eksosen.

Fordi tetraetylbly reageres i motoren med oksygen til forskjellige blyforbindelser som er ofte veldig giftig og miljøfarlig ble bruken av tilsetningsstoffer til motorbensin som inneholder bly i mange europeiske land forbudt. I 2024 er salget av motorbensin som inneholder bly forbudt i hele verden. 

Derimot finnes tetraetylbly fortsatt i bensin som brukes i små fly med bensinmotorer (AVGAS). Blyforbindelsene er nødvendig for å nå et høy oktantall uten bruk av etanol. Varianten av flybensin som selges i Norge kalles AVGAS 100ll (low lead).
Neskollen skole

**Neskollen skole** er en barneskole som ligger på Neskollen i Nes kommune i Akershus fylke. Skolen er med sine ca. 500 elever kommunens største i antall elever.

Skolen er bygget i 2000, og er således en av kommunens nyeste skolebygg. Fra og med skoleåret 2010/2011 tilhører elever fra tidligere Vormsund skolekrets Neskollen skole, noe som økte antall elever. Elevene fra tidligere Udnes skole ble flyttet over til Neskollen skole fra og med skoleåret 2011/2012, noe som økte elevantallet til rundt 500.

## Skoletrinn
Neskollen skole har 7 trinn.

## Referanser
Ole Gunnar Selvaag

**Ole Gunnar Selvaag** (født 1946) er en norsk tidligere næringslivsleder, som var konsernsjef i Selvaag (tidligere Selvaag Gruppen) fra 1986 til 2008. Selvaag har overlatt kontrollen og det vesentlige av eierskapet i investeringsselskapet Selvaag til sine to sønner Olav Hindahl Selvaag og Gunnar Frederik Selvaag. Selskapet Selvaag investerer i dag primært i hel- og deleide selskaper innenfor eiendom, bolig- og byutvikling, med fokus på Oslo og nærliggende områder. 

Han er sønn av ingeniør Olav Selvaag, som revolusjonerte boligbyggingen i Norge i etterkrigstiden. 

Selvaag er initiativtaker bak Peer Gynt-parken på Løren i Oslo, som gjennom en internasjonal skulpturkonkurranse har utsmykket området med 20 skulpturer med Henrik Ibsens drama Peer Gynt som tema.

## Referanser
Det europeiske monetære system

**Det europeiske monetære system** (**EMS**) også kalt **Det europeiske valutasystem**, var et samarbeid om valutakurser mellom medlemslandene i  EU (daværende EEC). Systemet ble drevet av sentralbankene. Det ble opprettet i 1979, samtidig som det ble det innført en felles avregningsenhet (ECU). Storbritannia sto i lange perioder utenfor systemet.

Formålet med EMS var større stabilitet i valutakursene og prisnivået, enklere transport av varer og kapital, felles valutapolitikk og stabilisering av det internasjonale valutasystem og næringsliv.

EMS ble erstattet 1. januar 1999 ved innføringen av Den europeiske monetære union. Dette innebar også innføringen av euro og den europeiske sentralbank.

## Referanser
Novlefoss

**Novlefoss** (eller **Nøvlefoss**) er en foss i Røldal i Ullensvang kommune i Vestland. Fossen ligger i Novleelva, ei sideelv i Røldalsvassdraget, som er utbygd til kraftproduksjon. Fossen har vanligvis liten eller ingen vannføring.

## Se også
*Liste over norske fosser

## Eksterne lenker
* Novlefoss på World Waterfall Database
* Gammelt bilde av fossen
Release Me (Oh Laura)

**«Release Me»** (utgitt 2007) er en sang og en singel av popgruppen Oh Laura.

## Om låten
«Release Me» er skrevet av Erik Althoff for en reklamefilm til personbilen SAAB 9-3. Reklamefilmen ble vist i Sverige, Norge, Polen, Spania, Irland og Storbritannia og senere også Australia.
Torfinnstindene

**Torfinnstindene** er et fjell med tre topper i Vang kommune i Innlandet i den sørlige delen av Jotunheimen. Fjellet ligger på nordsiden av Bygdin og på vestsiden av Torfinnsdalen. Øystre Torfinnstinden er den høyeste med  meter over havet. Den er den sørligste og mest markante toppen langs en lang rygg med tolv topper på  meter over havet. Toppen kan observeres fra de fleste fjellene i den sørlige Jotunheimen.

Fjellet består av tre topper, Øystre, Midtre og Vestre Torfinnstinden. Navnet kommer trolig av det norske mannsnavnet Torfinn, mens andre kilder hevder at navnet kommer fra et lokalt navn på en type gress og at det gjennom de siste hundreårene har endret seg til Torfinn.

Østtoppen ble klatret første gang i 1876 av Emanuel Mohn, William Cecil Slingsby og Knut Lykken. De to første var fjellklatrere fra Bergen og Storbritannia, mens Lykken var en lokal ekspert. I 1894 ble den midtre toppen klatret av Andreas Saxegaard, Therese Bertheau, Antonette Kamstrup og Tostein Røine, sistnevnte en lokalkjent. Vesttoppen, som er den letteste å klatre, ble besøkt første gang i 1912 av Rolv Ødegaard.

Fjelltoppene er de sørligste på over  meter i Norge og består av den ekstremt harde bergarten gabbro. Utsikten fra toppen, særlig den østlige av dem, er en av de beste i Norge og på en klar dag kan en se nesten helt til Oslo.

En kan nå både den østlige og den vestlige toppen til fots, men turen opp er hard. Den midtre toppen kan bare klatres.

## Referanser




## Litteratur
*
Nebria livida

***Nebria livida*** er en av billene i delgruppen (underfamilien) rovløpere (Nebriinae) i familiegruppen løpebiller.

## Utbredelse
*Nebria livida* finnes i Europa, østover i Asia, til Japan. Finnes i Norge.

## Utseende
*Nebria livida* er mellom 14&nbsp;og&nbsp;16&nbsp;millimeter lang. Dekkvingene er tofarget, svart med bred kobberfarge eller brun-orange sidekanter. Halsskjoldet (ponotum) er lyst brun-orange. Beina og følehornene er lyse, brun-orange. Hodet er svart.

## Levevis
*Nebria livida* finnes på steder med sand ofte i tilknytning til strender.  Larvene lever som rovdyr.

De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Eksterne lenker
* 
* Tree of Life – Rovløpere, (Nebriinae, Carabidae) engelskspråklig
* Norsk Entomologisk forening
Skeie (fjell)

**Skeie** er en av toppene i Smørstabbtindan i den vestre del av Jotunheimen nasjonalpark, Lom kommune i Innlandet. Fjellet har en høyde på  meter over havet.

## Se også
* Liste over Norges høyeste fjell

## Fotnoter



## Referanser
Vormsund skole

**Vormsund skole** er en nedlagt og revet barneskole som lå i Vormsund i Nes kommune i Akershus fylke.

Skolebygget som ble brukt frem til sommeren 2010, ble bygd ved siden av den gamle skolebygningen Lillerommen, grunnlagt i 1842. Det nyere bygget var omtrent 130 år yngre og ble pusset opp i 2000-årene. Skolen ble nedlagt etter skoleåret 2009/10, og de fleste elevene ble flyttet til Neskollen skole. Seks av elevene ble flyttet til Skogbygda skole. 

Vormsund barneskole ble revet i mars-april 2018 for å gjøre plass til nye bygg i forbindelse med rehabiliteringen av Vormsund ungdomsskole.
Aurstaupet

**Aurstaupet** er en foss i elva Aura ved Finnset i Eikesdalen i Nesset kommune i Møre og Romsdal. 

Da Aura ble utbygd til kraftproduksjon på begynnelsen av 1950-tallet ble også vannføringen i Aurstaupet sterkt redusert. Det er bare under snøsmeltingen om våren og ved kraftig regn om sommeren og høsten at fossen kan oppleves noenlunde som den engang var.

## Se også
*Liste over norske fosser

## Eksterne lenker
* Aurstaupetfossen på World Waterfall Database
Årnes skole (Nes)

**Årnes skole** er en barneskole i Nes kommune i Akershus fylke. Skolen ligger på Runni, omtrent en kilometer nord for sentrum av kommunesenteret Årnes. Skolen er samlokalisert med Runni ungdomsskole.

## Skoletrinn
For tiden har Årnes skole 2 klasser pr. trinn, totalt 14 klasser
T-26

**T-26** var en lett sovjetisk stridsvogn benyttet av Sovjet fra 1930-tallet inntil begynnelsen av andre verdenskrig. Den var basert på den britiske stridsvognen Vickers 6-Ton og ble ansett som en av de mest vellykkede stridsvognutgavene på 1930-tallet.

T-26 utgjorde hovedtyngden av Den røde armés stridsvogner inntil høsten 1941 og hadde en lang historie i tjeneste i ulike hærstyrker verden over. Om lag 12&nbsp;000 T-26 ble produsert og stridsvognens suksess og problemer i den spanske borgerkrigen spilte en avgjørende rolle i Sovjets doktriner for stridsvogner mot slutten av 1930-tallet. Under den tyske invasjonen av Sovjetunionen, Operasjon Barbarossa var T-26 en av de viktigste stridsvognene på sovjetisk side i forsvaret av landet.

Selv om T-26s renommé ble preget av dens dårlige prestasjoner under den tyske invasjonen av Sovjetunionen, var den klart dominerende under den spanske borgerkrigen, og hadde stor innflytelse under slaget om Khalkhin Gol og vinterkrigen i 1939.
Sytingsrein

**Sytingsrein**, også kalt **aktarein** eller **alrein**, (nordsamisk: *geahččoboazu*) er rein som er eid av fastboende og merket med deres reinmerke, og som blir passet sammen med reindriftssamenes egne reinflokker. Systemet med sytingsrein var mest vanlig i Nordland og Troms, men det fantes i hele området i Norge der det ble drevet reindrift.

Tidligere var sytingsrein eid av både samer og ikke-samer. De fastboende tok ut slakt av egen rein og betalte med *sytingslønn*, som kunne være penger, småvarer eller tjenester som reindriftssamene trengte. På den måten hadde både de fastboende og reindriftssamene nytte av sytingsreinen.

Fra 1897 begrenset nye reindriftslover retten til å eie sytingsrein, utenom i Finnmark. Reindriftsloven av 1897 forbød ikke-samer å eie sytingsrein, men samiske gårdeiere kunne likevel søke om unntak fra forbudet. I mange år ble imidlertid ikke forbudet overholdt. Etter Reindriftsloven av 1933 fikk bare reindriftssamer lov til å eie tamrein, og fastboende samer fikk dermed ikke lov til å ha sytingsrein hos reindriftssamene. Men også etter at denne loven ble innført, tok det tid før forbudet ble overholdt. Reindriftsloven av 1978 opphevet i praksis ordningen med sytingsrein (også i Finnmark), i og med at tillatelsen til å ha sytingsrein ble begrenset til kun nære slektninger - til og med foreldrenes søsken. Denne endringen ble begrunnet med at reintallet måtte reduseres av hensyn til beitegrunnlaget. Begrensningen ble imidlertid kritisert for å være et brudd på samisk kultur og tradisjon.

## Referanser
Skogbygda skole

**Skogbygda skole** er en barneskole som ligger i Skogbygda i Nes kommune i Akershus fylke.

Skolebygget er en blanding av et hovedbygg fra 1970-tallet og nyere påbygg fra 2000-tallet. Skolen fikk sommeren 2010 et eksternt tilbygg for å øke elevkapasiteten da Opaker skole ble nedlagt. Alle elevene som tidligere tilhørte Opaker skolekrets tilhører fra og med 1. august 2010 Skogbygda skolekrets.

## Skoletrinn
Skogbygda skole har klasser i sju trinn.